nn en da nl ca da sv de es da da da da da da da da da da da da da da nb de da da da da en nn nn da nl da da da da de da da da da da da da da da da da da da nl da en da da es nl da
Ny borgerrådgiver ansat i Billund Kommune | Billund Kommune
19.8.2022 13:06:56 CEST | Billund Kommune
Billund Kommune har ansat en ny borgerrådgiver, og det er en mand med stor erfaring, som har fået stillingen.
Johnny Holst er 50 år, han er uddannet i offentlig forvaltning og har en master i offentlig ledelse.
Han kommer aktuelt fra en stilling som selvstændig konsulent, men han har i mange år arbejdet som chef, leder og sagsbehandler på familie-, social- og handicapområdet i blandt andet Faxe, Esbjerg og Kolding kommuner.
”Borgerne skal opleve, at kommunen er til for borgerne, og derfor er borgerrådgiverens funktion utrolig vigtig. Borgerrådgiveren skal medvirke til, at vi bruger borgernes henvendelser konstruktivt og forbedrer os, hvis man har oplevet, at kommunikationen med kommunen er gået i hårdknude,” siger Stephanie Storbank, borgmester i Billund Kommune.
Borgerrådgiveren kan kontaktes fra 22. august
Johnny Holst er startet i Billund Kommune 1. august, men på grund af ferie kan borgerne først kontakte ham fra mandag 22. august.
Formålet med borgerrådgiveren er at styrke dialogen mellem borgerne og kommunen. Det skal konkret ske ved at borgernes henvendelser bliver brugt til at forbedre kommunens sagsbehandling og den personlige betjening.
I praksis betyder det, at borgere, der oplever udfordringer i deres samarbejde med kommunen, kan kontakte Johnny Holst og få hjælp til at forstå afgørelser, til at oprette en klagesag eller komme videre med en sag.
”Det er en utrolig spændende opgave at blive borgerrådgiver i Billund Kommune. Jeg tror på, at det personlige møde mellem mennesker fremmer forståelse og minimere konflikter. Jeg glæder mig derfor til at være med til at fremme dialogen og samarbejdet mellem det kommunale system, jeg har stor erfaring fra, og de borgere, vi er sat i verden til at servicere,” siger Johnny Holst.
Borgerrådgiver kan dog ikke ændre indholdet af en afgørelse, som kommunen har truffet eller behandle sager, som behandles i andre administrative klageinstanser. Men borgerrådgiveren kan undersøge, om sagsbehandlingen og kommunens ageren har været korrekt, ligesom han kan komme med forslag til, hvordan kommunens betjening kan forbedres fremadrettet.
Som uvildig rådgiver er borgerrådgiveren ansat direkte af kommunalbestyrelsen, som er uafhængig af kommunens administration. Borgerrådgiveren skal også varetage kommunens whistleblowerordning.
Andreas BjerrePresse- og brandingchef
Direkte: 79 72 72 09
Mobil: 24 92 86 79
Johnny Holst er ny borgerrådgiver i Billund Kommune. Foto: Billund Kommune
Information om Billund Kommune
79 72 72 00https://billund.dk/
Børnenes Hovedstad, en del af Trekantområdet, en af Danmarks bedste erhvervskommuner.
Følg pressemeddelelser fra Billund Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Billund Kommune
Nyt mødested slår dørene op midt i Grindsted5.10.2022 08:51:14 CEST | Pressemeddelelse
Et nyt mødested, GrindSTEDET, skal skabe liv og aktivitet i Grindsted bymidte. Det er en blanding af kommunale funktioner og private ildsjæle, der flytter ind som de første allerede fra på tirsdag. De håber, at byens borgere vil være med til at fastlægge fremtiden.
Billunds kommunaldirektør fylder 60 år3.10.2022 11:00:08 CEST | Pressemeddelelse
Kommunaldirektør i Billund Kommune Ole Bladt-Hansen fylder 60 år torsdag den 6. oktober.
Indsamlingen af tekstilaffald er gået over forventet – men en del tøj skulle have gået til genbrugsbutikkerne28.9.2022 12:00:00 CEST | Pressemeddelelse
Der er i løbet af de første tre måneder samlet mere tekstilaffald ind end forventet. Dog er en del af det indsamlede tekstil i så god stand, at det skulle have været afleveret til genbrugsbutikkerne.
Borgere får mere tryghed og selvbestemmelse i hjemmeplejen28.9.2022 08:00:00 CEST | Pressemeddelelse
Hjemmehjælpsmodtagere i Billund Kommune kan se frem til mere tryghed og større indflydelse på den hjælp, de modtager. Det sker, når kommunen sætter gang i et nyt tiltag med mindre teams af medarbejdere og større frihed til at hjælpe på den måde, der giver bedst mening for borgeren.
Genbrugspladserne brænder kun halvt så meget efter ”småt brændbart” er fjernet: Men der er store forskelle mellem pladserne27.9.2022 08:00:00 CEST | Pressemeddelelse
Genbrugspladserne i Billund Kommune har erstattet ”småt brændbart” med ”rest efter sortering”. Siden da er der brændt 44 % mindre affald fra de containere end normalt. Dog er der store forskelle mellem pladserne.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022